CELEX: 32017R2167
Language: mt
Date: 2017-07-05 00:00:00
Title: Regolament Delegat tal-Kummissjoni (UE) 2017/2167 tal-5 ta' Lulju 2017 li jemenda r-Regolament Delegat (UE) 2016/2374 li jistabbilixxi pjan għall-iskartar għal ċertu sajd demersali fl-ilmijiet tal-Lbiċ

22.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/2
            
         REGOLAMENT DELEGAT TAL-KUMMISSJONI (UE) 2017/2167
   tal-5 ta' Lulju 2017
   li jemenda r-Regolament Delegat (UE) 2016/2374 li jistabbilixxi pjan għall-iskartar għal ċertu sajd demersali fl-ilmijiet tal-Lbiċ
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (1), u b'mod partikolari l-Artikoli 15(6) u 18(1) u (3) tiegħu,
   Billi:
   
               (1)
            
            
               Ir-Regolament (UE) Nru 1380/2013 għandu l-għan li jelimina progressivament l-iskartar tal-ħut fis-sajd kollu tal-Unjoni bl-introduzzjoni tal-obbligu tal-ħatt l-art għall-qabdiet ta' speċijiet li huma soġġetti għal-limiti ta' qbid.
            
         
               (2)
            
            
               Skont l-Artikolu 15(1)(d) tar-Regolament (UE) Nru 1380/2013, l-obbligu tal-ħatt l-art japplika fl-Ilmijiet tal-Lbiċ għall-ispeċijiet li jiddefinixxu s-sajd mhux iktar tard mill-1 ta' Jannar 2017.
            
         
               (3)
            
            
               Sabiex jiġi implimentat l-obbligu tal-ħatt l-art, ir-Regolament Delegat (UE) 2016/2374 (2), stabbilixxa pjan għall-iskartar għal ċertu sajd demersali fl-ilmijiet tal-Lbiċ għall-perjodu 2016-2018, wara rakkomandazzjoni konġunta ppreżentata mill-Belġju, minn Spanja, minn Franza, min-Netherlands u mill-Portugall fl-2016.
            
         
               (4)
            
            
               Il-Belġju, Spanja, Franza, in-Netherlands u l-Portugall għandhom interess ta' ġestjoni tas-sajd dirett fl-ilmijiet tal-Lbiċ. Fit-2 ta' Jannar 2017, dawk l-Istati Membri ppreżentaw rakkomandazzjoni konġunta lill-Kummissjoni wara konsultazzjoni mal-Kunsill Konsultattiv għall-Ilmijiet tal-Lbiċ.
            
         
               (5)
            
            
               Ir-rakkomandazzjoni konġunta l-ġdida tissupplimenta l-pjan għall-iskartar stabbilit bir-Regolament Delegat (UE) 2016/2374 u tkopri s-sajd għaċ-ċinturin iswed fid-diviżjonijiet VIIIa, IX u X tal-ICES (il-Kunsill Internazzjonali għall-Esplorazzjoni) u fiż-żona 34.1.2 tas-CECAF (il-Kumitat tas-Sajd għal-Lvant Ċentrali tal-Atlantiku) u s-sajd għall-paġella ħamra fid-diviżjoni IX tal-ICES.
            
         
               (6)
            
            
               Il-miżuri proposti fir-rakkomandazzjoni konġunta jikkonformaw mal-Artikolu 18(3) tar-Regolament (UE) Nru 1380/2013 u għalhekk jistgħu jiddaħħlu fir-Regolament Delegat (UE) 2016/2374.
            
         
               (7)
            
            
               Ir-rakkomandazzjoni konġunta ssuġġeriet li għandha tiġi applikata eżenzjoni mill-obbligu ta' ħatt l-art għaċ-ċinturin iswed maqbud bil-konzijiet tal-qiegħ fid-diviżjonijiet VIIIa, IX u X tal-ICES u fiż-żona 34.1.2 tas-CECAF, billi l-evidenza xjentifika eżistenti tindika frekwenza baxxa ta' okkorrenza (u ta' għadd ta' kampjuni), u dan filwaqt li jitqiesu l-karatteristiċi tal-irkapti li jimmiraw għal din l-ispeċi, il-prattiki tas-sajd u l-ekosistema. Il-Kunsill Internazzjonali għall-Esplorazzjoni tal-Baħar (ICES) fl-evalwazzjoni tiegħu kkonkluda li l-qbid skartat jista' jitqies null jew negliġibbli għal ħafna skopijiet ta' valutazzjoni billi l-mortalità tal-qbid skartat taċ-ċinturin iswed hija kkawżata l-aktar mill-predazzjoni tal-kelb il-baħar u taċ-ċetaċji fuq iċ-ċinturin iswed igganċjat u hija relattivament baxxa meta mqabbla mal-ħatt l-art. Fid-dawl ta' dan ta' hawn fuq, il-Kummissjoni għalhekk taċċetta l-eżenzjoni proposta.
            
         
               (8)
            
            
               Ir-rakkomandazzjoni konġunta l-ġdida tissuġġerixxi wkoll li għandha tiġi applikata eżenzjoni mill-obbligu tal-ħatt l-art għall-paġella ħamra fis-subżona IX tal-ICES, billi l-Istati Membri jikkunsidraw li l-evidenza xjentifika tindika rati possibbli ta' sopravivenza għolja. Madankollu, jeħtieġ li jitwettqu studji ġodda sabiex jagħtu prova ta' dan u l-eżenzjoni tista' tiġi kkunsidrata fil-futur meta l-Istati Membri kkonċernati jibagħtu lill-Kummissjoni d-dejta mill-provi għaddejjin bħalissa.
            
         
               (9)
            
            
               Jeħtieġ li l-Anness tar-Regolament Delegat (UE) 2016/2374 jiġi ristrutturat għall-finijiet ta' ċarezza.
            
         
               (10)
            
            
               Jenħtieġ li r-Regolament Delegat (UE) 2016/2374 jiġi emendat skont dan.
            
         
               (11)
            
            
               Billi l-miżuri stipulati f'dan ir-Regolament iħallu impatt dirett fuq l-attivitajiet ekonomiċi marbuta mal-istaġun tas-sajd u mal-ippjanar tal-istaġun tas-sajd tal-bastimenti tal-Unjoni, dan ir-Regolament għandu jidħol fis-seħħ immedjatament wara l-pubblikazzjoni tiegħu. Dan għandu japplika mill-1 ta' Jannar 2017, bħala eċċezzjoni għall-prinċipju ġenerali, minħabba s-sottomissjoni tard tar-rakkomandazzjoni konġunta.
            
         ADOTTAT DAN IR-REGOLAMENT:
   Artikolu 1
   L-Anness tar-Regolament Delegat (UE) 2016/2374 jinbidel bit-test fl-Anness ta' dan ir-Regolament
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Lulju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 28.12.2013, p. 22.
   
      (2)  Ir-Regolament Delegat tal-Kummissjoni (UE) 2016/2374 tat-12 ta' Ottubru 2016 li jistabbilixxi pjan għall-iskartar tal-ħut għal ċertu sajd bit-tkarkir tal-qiegħ fl-ilmijiet tal-Lbiċ (ĠU L 352, 23.12.2016, p. 33).
   
      ANNESS
      “
            ANNESS
            
               Is-sajd soġġett għall-obbligu tal-ħatt l-art
            
            1.   Is-sajd tal-lingwata komuni (Solea solea)
            
            
                        Żoni tas-sajd
                     
                     
                        Kodiċi tal-Irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Id-diviżjonijiet VIIIa, b, d u e tal-ICES
                     
                     
                        OTB, OTT, PTB, TBN, TBS, TB, OT, PT, TX
                     
                     
                        Ix-xbieki tat-tkarkir tal-qiegħ kollha
                     
                     
                        Malja tax-xbieki wiesgħa bejn 70 mm u 100 mm
                     
                     
                        Il-qabdiet kollha tal-lingwata komuni
                     
                  
                        TBB
                     
                     
                        Ix-xbieki tat-tkarkir bit-travu kollha
                     
                     
                        Malja tax-xbieki wiesgħa bejn 70 mm u 100 mm
                     
                  
                        GNS, GN, GND, GNC, GTN, GTR, GEN
                     
                     
                        Il-parit u x-xbieki tal-għażel kollha
                     
                     
                        Malja tax-xbieki wiesgħa 100 mm jew iktar.
                     
                  
               
            2.   Is-sajd tal-lingwata komuni (Solea solea) u tal-barbun tat-tbajja' (Pleuronectes platessa)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Id-diviżjoni Ixa tal-ICES
                     
                     
                        GNS, GN, GND, GNC, GTN, GTR, GEN
                     
                     
                        Il-parit u x-xbieki tal-għażel kollha
                     
                     
                        Malji tax-xbieki ta' 100 mm jew akbar
                     
                     
                        Il-qabdiet kollha tal-lingwata komuni u tal-barbun tat-tbajja'
                     
                  
               
            3.   Is-sajd tal-merluzz (Merluccius merluccius)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Is-sajd fid-diviżjonijiet VIIIa, b, d u e tal-ICES
                     
                     
                        OTB, OTT, PTB, SDN, OT, PT, TBN, TBS, TX, SSC, SPR, TB, SX, SV
                     
                     
                        Ix-xbieki tat-tkarkir tal-qiegħ u t-tartaruni kollha
                     
                     
                        Malja tax-xbieki wiesgħa 100 mm jew iktar.
                     
                     
                        Il-qabdiet kollha tal-merluzz
                     
                  
                        LL, LLS
                     
                     
                        Il-konzijiet kollha
                     
                     
                        Kollha
                     
                  
                        GNS, GN, GND, GNC, GTN, GEN
                     
                     
                        Ix-xbieki tal-għażel kollha
                     
                     
                        Malja tax-xbieki wiesgħa 100 mm jew iktar.
                     
                  
                        Is-sajd fid-diviżjonijiet VIIIc u IXa tal-ICES
                     
                     
                        OTB, OTT, PTB, OT, PT, TBN, TBS, TX, SSC, SPR, TB, SDN, SX, SV
                     
                     
                        Ix-xbieki tat-tkarkir tal-qiegħ u t-tartaruni kollha
                     
                     
                        Bastimenti li jissodisfaw il-kriterji kumulattivi li ġejjin:
                        
                                    1.
                                 
                                 
                                    Jużaw malja tax-xbieki ta' 70 mm jew akbar
                                 
                              
                                    2.
                                 
                                 
                                    It-total ta' ħatt l-art tal-merluzz fil-perjodu 2014/2015 (1) jikkonsisti minn: aktar minn 5 % ta' dawk l-ispeċijiet kollha li nħattu l-art u f'aktar minn 5 tunnellati metriċi.
                                 
                              
                     
                        Il-qabdiet kollha tal-merluzz
                     
                  
                        GNS, GN, GND, GNC, GTN, GEN
                     
                     
                        Ix-xbieki tal-għażel kollha
                     
                     
                        Malja tax-xbieki wiesgħa bejn 80 mm u 99 mm
                     
                  
                        LL, LLS
                     
                     
                        Il-konzijiet kollha
                     
                     
                        Ganċ itwal minn 3,85 cm +/– 1,15 cm u usa' minn 1,6 cm +/– 0,4 cm
                     
                  
               
            4.   Is-sajd tal-petriċi (Lophiidae)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Id-diviżjonijiet VIIIa, b, d u e tal-ICES
                     
                     
                        GNS, GN, GND, GNC, GTN, GEN
                     
                     
                        Ix-xbieki tal-għażel kollha
                     
                     
                        Malja tax-xbieki wiesgħa 200 mm jew iktar
                     
                     
                        Il-qabdiet kollha tal-petrika
                     
                  
                        Is-sajd fid-diviżjonijiet VIIIc u IXa tal-ICES
                     
                     
                        GNS, GN, GND, GNC, GTN, GEN
                     
                     
                        Ix-xbieki tal-għażel kollha
                     
                     
                        Malja tax-xbieki wiesgħa 200 mm jew iktar
                     
                     
                        Il-qabdiet kollha tal-petrika
                     
                  
               
            5.   Is-sajd tal-iskampu (Nephrops norvegicus)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Id-diviżjonijiet VIIIa, b, d u e tal-ICES (fl-unitajiet funzjonali biss)
                     
                     
                        OTB, OTT, PTB, TBN, TBS, TB, OT, PT u TX).
                     
                     
                        Ix-xbieki tat-tkarkir tal-qiegħ kollha
                     
                     
                        Malji tax-xbieki ta' 70 mm jew akbar
                     
                     
                        Il-qabdiet kollha tal-iskampu
                     
                  
                        Id-diviżjonijiet VIIIc u IXa tal-ICES (fl-unitajiet funzjonali biss)
                     
                     
                        OTB, OTT, PTB, TBN, TBS, OT, PT, TX TB
                     
                     
                        Ix-xbieki tat-tkarkir tal-qiegħ kollha
                     
                     
                        Malji tax-xbieki ta' 70 mm jew akbar
                     
                     
                        Il-qabdiet kollha tal-iskampu
                     
                  
               
            6.   Is-sajd taċ-ċinturin iswed (Aphanopus carbo)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Diviżjonijiet tal-ICES VIIIc, IX, X u CECAF 34.1.2
                     
                     
                        LLS, DWS
                     
                     
                        Il-konzijiet tal-qiegħ
                     
                     
                        —
                     
                     
                        Il-qabdiet kollha taċ-ċinturin iswed
                     
                  
               
            7.   Is-sajd tal-paġella ħamra (Pagellus bogaraveo)
            
            
                        Żoni tas-sajd
                     
                     
                        Kodiċi tal-irkaptu
                     
                     
                        Deskrizzjoni tal-irkaptu tas-sajd
                     
                     
                        Daqs tal-Malja
                     
                     
                        Speċijiet li jridu jinħattu
                     
                  
                        Id-diviżjoni IX tal-ICES
                     
                     
                        LLS, DWS
                     
                     
                        Il-konzijiet tal-qiegħ
                     
                     
                        Daqs tal-ganċ itwal minn 3,95 cm u usa' minn 1,65 cm
                     
                     
                        Il-qabdiet kollha tal-paġella ħamra
                     
                  ”
      
         (1)  Il-perjodu ta' referenza jiġi aġġornat skont dan għas-snin sussegwenti. Għall-2018 il-perjodu ta' referenza se jkun 2015 u 2016 u għall-2019, il-perjodu ta' referenza se jkun 2016 u 2017.